मुम्बाइ,डिसेम्बर 18: मेथाय रोजाबगिरि नेहा काक्कार बिथांखौ दिनै मेथाय रोजाबगिरिल’ होन्नानै मिथिनाय जाया नाथाय बिथांआ टेलिभिशन चेनेलपोरावबो फाउखुंगुर हिसाबै गावनि मोखां आरो मुंखौ मुंदांखा खालामनो हाबाय।  बिथांआ सासे माहि आखुथायनि भारत मेथाय बादायज्लायनाय “Indian Idol 10” नि बिजिरगिरिबो।
 खौरां मोन्नाय बादिब्ला दासान्दि नेहा काक्कार बिथांआ गावनि जिउआव गोब्राब जेंनाजों मोगा मोगि जागासिनो दं।  थांनाय 13 डिसेम्बरावबो सुटींनि समाव दुखुनांथाव मोजां मोनज्लायनायनि मेथाय खोनासंनानै गोसोआ बायग्लिदोंमोन आरो मेगननिफ्राय मोदै बोहैग्लायदोंमोन होन्ना मिथिनो मोनो, बिथांआ सुटींनि थाखाय फैनायनिफ्रायनो गोसोखौ मोजां मोनाखैमोन होन्नाबो मिथिनो मोनबावनाय जायो। 